Tunnustussüsteem

ARUVÄLJA LASTEAED-ALGKOOLI TUNNUSTUSSÜSTEEM

Kinnitatud direktori käskkirjaga nr. 66A 26.03.2012.a.

ÜLDSÄTTED:

Aruvälja Lasteaed-Algkooli õpilaste tunnustamise kord on kooskõlas Põhikooli- ja gümnaasiumiseadusega ja Haridus- ja teadusministri 9. augusti 2010. a määrusega

nr 37.

Aruvälja Lasteaed- Algkooli tunnustussüsteem hõlmab **töötajate ning laste, lastevanemate ja Aruvälja Lasteaed- Algkooli toetajate tunnustamist.**

Tunnustussüsteemi **eesmärgiks** on, et iga Aruvälja Lasteaed- Algkooliga seotud inimene tunneks, et talle on tähelepanu osutatud ja tema tööd väärtustatakse.

* 1. Töötajate tunnustamise kord

1. Individuaalsed vestlused töötajaga

Igal töötajal on võimalus avaldada oma seisukohti

1.1 eneseanalüüsil põhineval arenguvestlusel;

1.2 sisekontrollil põhineval tagasisidevestlusel;

1.3 tööle võtmisel individuaalsel vestlusel;

1.4 töölt lahkumisel individuaalsel vestlusel;

1.5 igapäevaselt vastavalt vajadusele.

1. Vastutuse delegeerimine

Igal töötajal on võimalus

* 1. kujundada võimaluste piires oma rühma-, klassi- või tööruumist hubane ja meeldiv töökeskkond;
  2. luua oma vastutusse kuuluvast ühisest metoodilisest või majanduslikust haldusalast hästi liigendatud ja hõlpsasti kasutatav materjal kõigile töötajatele;
  3. osaleda ja teha ettepanekuid väljapanekute, stendide ja ruumide kujundamisel;
  4. osaleda töötingimustesse puutuvate uuenduste väljatöötamisel;
  5. korraldada ühisüritusi Aruvälja Lasteaed- Algkoolis;
  6. esindada Aruvälja Lasteaed- Algkooli väljaspool maja.

1. Avalik tunnustamine
   1. Aruvälja Lasteaed- Algkooli sümboolikaga meened väga heade töötulemuste eest töötajale, kes

* saab edukalt hakkama igapäevaste tööülesannetega,
* on inimesena pälvinud laste, lastevanemate ja üldsuse lugupidamise,
* on hooliv ja heatahtlik kolleeg,
* suudab kohaneda uuendustega,
* on usaldusväärne.
  1. Teenetemärk 10, 15, 20 ja rohkem aastat Aruvälja Lasteaed- Algkoolis töötanud inimestele 1.septembri õppeaasta avaaktusel.
  2. Endiste töötajate meelespidamine Aruvälja Lasteaed-Algkooli kokkutulekutel.

3.4 Tänu Aruvälja Lasteaed- Algkooli seinalehel ja kodulehel.

3.5 Uute töötajate ja Aruvälja Lasteaed- Algkooli õnnestunud

ettevõtmiste tutvustamine Audru valla lehes.

* 1. Kollektiivi ees tänamine/ kiitus.
  2. Tänukiri.
  3. Töötajate esitamine maakondlike või vabariiklike autasude saamiseks (lähtuvalt vastavast maakondlikust või vabariiklikust põhikirjast e. statuudist).

1. Ühisüritused

* Kollektiivi ühised väljasõidud (ka temaatilised);
* õpetajate päeva tähistamine;
* ühine jõuluõhtusöök, väljasõit;
* õppeaasta pidulik alustamine ja lõpetamine;
* õnnitlemised sünnipäevadel;
* osalemine kolleegide poolt korraldatud ühisüritustel.
  1. Aruvälja Lasteaed-Algkooli õpilaste
  2. ja lastevanemate tunnustamise kord

1. Individuaalsed vestlused

1.1 Üks kord aastas toimuv vestlus lasteaias käivate laste vanematega, kus räägitakse lapse arengust ja edusammudest.

1.2 Üks kord aastas toimuv vestlus kooliõpilaste ja nende vanematega, kus antakse tagasisidet lapse tegevustest, saavutustest ning püstitatakse eesmärke järgmiseks õppeaastaks.

1. Avalik tunnustamine
   1. Õpilaste tunnustamine väljapaistvate saavutuste eest õppe- ja koolivälises tegevuses alljärgnevalt:

* Kiituskirjaga „Väga hea õppimise eest“ tunnustamine
  + 1. Kiituskirjaga tunnustatakse 1.- 4. klasside õpilasi, kelle aastahinded on „väga head“ ning kelle käitumise aastahinne on seejuures „eeskujulik“ või „hea“.
* Kiituskirjaga „Väga heade tulemuste eest üksikus õppeaines“ tunnustamine

(2) Kiituskirjaga tunnustatakse 1.-4. klassi õpilasi, kelle aastahinded antud õppeaines on „väga head“ ja õpilane on saavutanud väga häid tulemusi antud õppeaine olümpiaadidel, konkurssidel, viktoriinidel ning kelle käitumise aastahinne on seejuures „eeskujulik“ või „hea“.

* Õppeperioodi lõpul Audru vallavanema ja volikogu esimehe vastuvõtt õpilastele, kes on edukalt esindanud kooli erinevatel konkurssidel, olümpiaadidel, viktoriinidel, samuti sportlike või omaloominguliste saavutuste eest:

maakonnas 1.-3. koht või vabariigis 1.-10. koht.

* Direktori käskkirjaga kiitused väga hea õppeedukuse või muude eriliste saavutuste (edukalt esindanud kooli erinevatel konkurssidel, olümpiaadidel, viktoriinidel) eest igapäeva koolielus õppeveerandi lõpus. Üks käskkirja eksemplar õpilasele paberkandjal, teine kooli infostendile.
* Suulised kiitused ja tunnustused kogunemistel õpilastele, kes on edukalt esindanud kooli erinevatel konkurssidel, olümpiaadidel, viktoriinidel vallas, maakonnas, vabariigis või rahvusvaheliselt, aineõpetajate või klassijuhataja otsusel kohe pärast ürituse toimumist.
* diplom- väga heade tulemuste eest spordivõistlustel,
* Aruvälja Lasteaed-Algkooli sümboolikaga diplom-tänukiri lasteaed- algkooli siseste konkursside võitja.
  1. Lasteaialaste tunnustamine rühma ja lasteaia esindamise eest konkurssidel, võistlustel, kontsertidel või näitustel.
  2. Lastevanemate tunnustamine alljärgnevalt:
* Tänupaber lapse eeskujuliku kasvatamise eest 4-klassi lõpetaja vanematele, kelle õppeedukus on „väga hea” või „hea” ning kelle käitumine on „eeskujulik“ või „hea“ lasteaed-algkooli lõpuaktusel.
* Tänukaardid vanemate kodudesse, kelle lapse õppeedukus on „väga hea” või „hea” ning kelle käitumine on „eeskujulik“ või „hea“ 2. õppeveerandi lõpul.
* Aruvälja Lasteaed- Algkooli sümboolikaga meene lasteaed- algkooli toetamine

töö korraldamisel, ürituste organiseerimisel.

* 1. Hoolekogu tänamine õppeaasta lõpetamisel.
  2. Aruvälja Lasteaed- Algkooli toetajate meelespidamine lasteaed-algkooli sümboolikaga meene ja tänukirjaga.
  3. Õpilaste, vanemate ja toetajate tänamine Aruvälja Lasteaed- Algkooli stendidel, kodulehel, Audru valla lehes.